open-index/open-wikipedia-markdown huggingface dataset:
มุโต้ ยูกิ

__NOTOC__

**มุโต้ ยูกิ** หรือ **ยูกิ มุโต้** (; ) เป็นตัวละครสมมติที่สร้างโดยคาซูกิ ทากาฮาชิ และเป็นตัวละครเอกของเรื่องเกมกลคนอัจฉริยะ ยูกิเป็นเด็กหนุ่มมัธปลายที่ชอบเล่นการเกมวันหนึ่งได้ไขปริศนาอียิปต์โบราณที่รู้จักกันในชื่อตัวต่อพันปี ด้วยแรงอธิษฐานอันแรงกล้าที่อยากจะได้เพื่อนสนิท และได้ปลุกวิญญาณฟาโรห์ที่ชื่อ **อาเทม** (; ) หรือ **ยูกิด้านมืด** (; ) ในระหว่างเนื้อเรื่องยูกิจะสร้างมิตรภาพกับตัวละครประกอบ, ตอบโต้กับอาเทม, และเรียนรู้ความลับของอาเทม นอกเหนือจากเกมกลคนอัจฉริยะแฟรนไซส์ ยูกิได้ปรากฏตัวในวิดีโอเกมดังกล่าว จัมป์ซูเปอร์สตาส์, จัมป์อัลทิเมตสตาส์, และจัมป์ฟอร์ซ

## การออกแแบบ
### บุคลิกภาพของตัวละคร
ยูกิเป็นเด็กหนุ่มมีนิสัยใจดีและไร้เดียงสา เขาเก่งเกมประเภทปริศนาคำทาย, ปริศนาตัวต่อ, และโดยเฉพาะเกมดูเอลมอนสเตอร์ ในตอนที่ชาดีห์ใช้กุญแจพันปีเปิดห้องแห่งจิตใจของยูกิ ในห้องนั้นไร้ซึ่งความคิดชั่วแต่เต็มใปด้วยความบริสุทธิ์ นี้ไม่ได้หมายความว่ายูกิจะไม่โกรธใครเลย แต่ยูกิยินดีที่จะให้อภัยพวกเขา และยูกินั้นเกลียดการวิวาทและการใช้กำลัง

มุโต้ ยูกิไม่เหมื่อนกับอาเทมตรงที่เขาไม่มีปัญหากับการพ่ายแพ้ ซึ่งเขายินดีที่จะแพ้ถ้ามันหมายถึงการช่วยเหลือคู่แข่งของเขา ยูกิมักจะขาดความมั่นใจในความสามารถของเขา แต่เวลาภายไปในเนื้อเรื่องยูกิเริ่มมีความมั่นใจและแน่นอนมากขึ้น นอกจากนี้ยูกิยังยินดีที่จะสละชีวิตของตนเองถ้ามันหมายถึงการช่วยชีวิตผู้อื่นเช่นโจวโนะอุจิหรืออาเทม
## การสร้างและการพัฒนา
*[[คาซูกิ ทากาฮาชิ (ศิลปินมังงะ)|คาซูกิ ทากาฮาชิ]]* ได้ให้ความสนใจในเกมมาโดยตลอด โดยอ้างว่าเป็นเด็กที่ติดเกมและยังคงสนใจเกมในขณะที่ผู้ใหญ่ เขาชอบเล่นเกมที่มีผู้เล่นกลายเป็นฮีโร่ โดยตัดสินใจให้ *เกมกลคนอัจฉริยะ* เป็นเหมือนเกมดังกล่าวที่มี ยูกิเป็นเด็กที่อ่อนแอเมื่อเล่นเกมจะกลายเป็นฮีโร่ มิตรภาพคือธีมหลักที่สำคัญของเรื่องเกมกลคนอัจฉริยะ ซึ่งทากาฮาชิได้ระบุไว้ว่าชื่อตัวละครของ "ยูกิ" และ "โจวโนะอุจิ" มีพื้นฐานมาจากคำว่ายูโจว yūjō (友情) ที่หมายถึง "มิตรภาพ" ทากาฮาชิคิดว่าเด็กทุกคนใฝ่ฝันที่จะอยากแปลงร่างได้ (変身) ซึ่งทำให้ยูกิแปลงร่างเป็นยูกิอีกคน (ยูกิด้านมืด) ทำให้นิสัยเปลี่ยนไปเป็นผู้เล่นเกมที่ฉลาดและไร้เทียมทาน เพื่อเป็นสิ่งดึงดูดสำหรับเด็ก

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2539
หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ตัวละครภาพยนตร์
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่มีภาวะเสียความจำ
หมวดหมู่:ตัวละครในบันเทิงคดีที่เป็นโรคหลายบุคลิก
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
หมวดหมู่:ตัวละครในบันเทิงคดีที่มีความสามารถเกี่ยวกับการควบคุมจิตใจหรือร่างกาย
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
คาสิโอ

**บริษัท คาสิโอ คอมพิวเตอร์ จำกัด** () เป็นบริษัทที่ผลิตเครื่องมือและอุปกรณ์อิเล็กทรอนิกส์ของญี่ปุ่น สำนักงานใหญ่ตั้งอยู่ที่กรุงโตเกียว ก่อตั้งขึ้นเมื่อ ค.ศ. 1946 คาสิโอมีชื่อเสียงในด้านการผลิตเครื่องคิดเลข เครื่องเสียง พีดีเอ กล้องถ่ายรูป เครื่องดนตรี และนาฬิกาข้อมือ เมื่อปี ค.ศ. 1957 คาสิโอเป็นรายแรกของโลกที่ผลิตและจำหน่ายเครื่องคิดเลขไฟฟ้าขนาดกะทัดรัด

## ประวัติ
คาสิโอก่อตั้งขึ้นในเดือนเมษายน ค.ศ. 1946 โดยทาดาโอะ คาชิโอะ () วิศวกรผู้เชี่ยวชาญในสาขาเทคโนโลยีสิ่งทอ ผลิตภัณฑ์หลักชิ้นแรกของคาชิโอะคือแหวนที่ใช้สำหรับจับบุหรี่ เรียกว่า *ยูบิวะไพป์* ซึ่งทำให้ผู้สวมสามารถสูบบุหรี่ได้หมดทั้งมวนโดยที่ไม่ต้องถือเอง เนื่องจากประเทศญี่ปุ่นในขณะนั้นได้เข้าร่วมสงครามโลกครั้งที่สอง บุหรี่จึงเป็นของที่มีค่า สิ่งประดิษฐ์ของคาชิโอะจึงประสบความสำเร็จในระดับหนึ่ง

หลังจากที่คาชิโอะและน้องชายของเขาได้พบเห็นเครื่องคิดเลขที่ทำงานด้วยไฟฟ้าในงาน *Business Show* ครั้งที่หนึ่งที่กินซะ โตเกียว ในปี ค.ศ. 1949 พวกเขาเล็งเห็นถึงโอกาสเพิ่มรายได้อื่นนอกจากการขายยูบิวะไพป์ โดยการสร้างเครื่องคิดเลขของพวกเขาขึ้นมาเอง เครื่องคิดเลขส่วนใหญ่ในสมัยนั้นทำงานด้วยเฟือง และใช้งานด้วยการหมุนด้วยมือหรือมอเตอร์ คาชิโอะผู้ซึ่งมีความรู้ทางด้านอิเล็กทรอนิกส์มาบ้าง จึงเริ่มประดิษฐ์เครื่องคิดเลขโดยใช้ขดลวดโซเลนอยด์ เครื่องคิดเลขขนาดเท่าโต๊ะหนังสือจึงสร้างสำเร็จในปี ค.ศ. 1954 นับเป็นเครื่องคิดเลขที่ทำงานด้วยเครื่องจักรกลผสมกับไฟฟ้าเครื่องแรกของญี่ปุ่น นวัตกรรมที่สำคัญอย่างหนึ่งในเครื่องคิดเลขของเขาคือ การดัดแปลงแผงปุ่มตัวเลขให้เหลือแค่ 10 ปุ่ม จากเดิมที่มีตัวเลขวางเรียงกันทุกหลัก (เช่นหลักหน่วยก็มี 1-9 หลักสิบก็มี 10-90 หลักร้อยก็มี 100-900 ฯลฯ) และนวัตกรรมอีกอย่างหนึ่งคือการลดหน้าต่างแสดงผลให้เหลือเพียงช่องเดียว เทียบกับเครื่องอื่นๆ ที่มีสามช่อง (ได้แก่ช่องสำหรับตัวตั้งสองตัวและช่องแสดงผลลัพธ์)

ในปี ค.ศ. 1957 คาสิโอได้วางจำหน่ายเครื่องคิดเลขขนาดกะทัดรัดรุ่น *14-A* ในราคา 485,000 เยน ซึ่งทำงานด้วยไฟฟ้าเพียงอย่างเดียวเป็นเครื่องแรกของโลก โดยใช้เทคโนโลยีรีเลย์เป็นพื้นฐาน และในปีเดียวกันนี้ คาสิโอได้ยกระดับขึ้นเป็นบริษัท คาสิโอ คอมพิวเตอร์ จำกัด

ในช่วงคริสต์ทศวรรษที่ 1980 คาสิโอได้รับความนิยมเพิ่มขึ้นอย่างมาก จากการจำหน่ายเครื่องมือเครื่องใช้อิเล็กทรอนิกส์และเครื่องดนตรีคีย์บอร์ดไฟฟ้า

## อ้างอิง

หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2489
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
อำเภอคำตากล้า

**คำตากล้า** [คำ-ตา-กฺล้า] เป็นอำเภอในจังหวัดสกลนคร เดิมเป็นพื้นที่ของอำเภอวานรนิวาส

## ที่ตั้งและอาณาเขต
อำเภอคำตากล้ามีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอพรเจริญและอำเภอเซกา (จังหวัดบึงกาฬ)
* **ทิศตะวันออก** ติดต่อกับอำเภออากาศอำนวย
* **ทิศใต้** ติดต่อกับอำเภอวานรนิวาส
* **ทิศตะวันตก** ติดต่อกับอำเภอบ้านม่วง

## ประวัติ
คำตากล้า เดิมเป็นตำบลในการปกครองของอำเภอวานรนิวาส ปี พ.ศ. 2513 นายจรูญ โลกะกะลิน ผู้ว่าราชการจังหวัดสกลนคร พิจารณาพื้นที่ตำบลคำตากล้า อยู่ห่างไกลจากอำเภอต้นสังกัดมากถึง 28 กิโลเมตร กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดสกลนครได้เสนอขอตั้งกิ่งอำเภอคำตากล้าในท้องที่อำเภอวานรนิวาส ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2519 - 2524)

จึงแยกตำบลคำตากล้า ตั้งเป็นตำบลหนองบัวสิม ตั้งเป็นตำบลนาแต้ ก่อนที่นายสอน สุทธิสาร ผู้ว่าราชการจังหวัดสกลนคร ร่วมกับนายอำเภอวานรนิวาส และทางกำนัน ผู้ใหญ่บ้านของทั้ง 3 ตำบล เริ่มเปิดใช้ที่ว่าการกิ่งอำเภอวันที่ 15 สิงหาคม และตั้งเป็น **กิ่งอำเภอคำตากล้า** ในวันที่ 15 กันยายน พ.ศ. 2519 โดยได้รับอนุมัติจัดตั้งจากหม่อมราชวงศ์เสนีย์ ปราโมช รัฐมนตรีว่าการกระทรวงมหาดไทย รวมทั้งแยกตำบลหนองบัวสิม ตั้งเป็นตำบลแพด  และยกฐานะเป็น **อำเภอคำตากล้า** ในวันที่ 29 กันยายน พ.ศ. 2524

## การแบ่งเขตการปกครอง
### การปกครองส่วนภูมิภาค
อำเภอคำตากล้าแบ่งพื้นที่การปกครองออกเป็น 4 ตำบล 61 หมู่บ้าน ได้แก่

### การปกครองส่วนท้องถิ่น
ท้องที่อำเภอคำตากล้าประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลคำตากล้า** ครอบคลุมพื้นที่บางส่วนของตำบลคำตากล้า
* **เทศบาลตำบลแพด** ครอบคลุมพื้นที่ตำบลแพดทั้งตำบล
* **เทศบาลตำบลหนองบัวสิม** ครอบคลุมพื้นที่ตำบลหนองบัวสิมทั้งตำบล
* **องค์การบริหารส่วนตำบลคำตากล้า** ครอบคลุมพื้นที่ตำบลคำตากล้า (นอกเขตเทศบาลตำบลคำตากล้า)
* **องค์การบริหารส่วนตำบลนาแต้** ครอบคลุมพื้นที่ตำบลนาแต้ทั้งตำบล

## อ้างอิง

คำตากล้า
อำเภอบ้านม่วง

**บ้านม่วง** เป็นอำเภอหนึ่งของจังหวัดสกลนคร

## ประวัติ
ท้องที่อำเภอบ้านม่วง เดิมเป็นส่วนหนึ่งของอำเภอวานรนิวาส ทางราชการได้แบ่งพื้นที่การปกครองออกมาตั้งเป็น **กิ่งอำเภอบ้านม่วง** ตามประกาศกระทรวงมหาดไทยลงวันที่ 1 มีนาคม พ.ศ. 2511 โดยมีผลบังคับตั้งแต่วันที่ 19 มีนาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอบ้านม่วง** ตามประกาศกระทรวงมหาดไทยลงวันที่ 1 พฤศจิกายน พ.ศ. 2514 โดยให้มีผลตั้งแต่วันที่ 16 พฤศจิกายน ปีเดียวกัน

* วันที่ 19 มีนาคม 2511 แยกพื้นที่ตำบลมาย ตำบลม่วง และตำบลดงหม้อทอง อำเภอวานรนิวาส มาตั้งเป็น **กิ่งอำเภอบ้านม่วง** ขึ้นกับอำเภอวานรนิวาส
* วันที่ 16 พฤศจิกายน 2514 ยกฐานะจากกิ่งอำเภอบ้านม่วง อำเภอวานรนิวาส เป็น **อำเภอบ้านม่วง**
* วันที่ 23 กันยายน 2518 ตั้งตำบลดงเหนือ แยกออกจากตำบลดงหม้อทอง
* วันที่ 27 ธันวาคม 2520 จัดตั้งสุขาภิบาลบ้านม่วง ในท้องที่บางส่วนของหมู่ที่ 1,2 และ 3 ตำบลม่วง
* วันที่ 14 ตุลาคม 2523 ตั้งตำบลดงหม้อทองใต้ แยกออกจากตำบลดงหม้อทอง
* วันที่ 2 สิงหาคม 2526 ตั้งตำบลห้วยหลัว แยกออกจากตำบลมาย
* วันที่ 30 มิถุนายน 2530 ตั้งตำบลโนนสะอาด แยกออกจากตำบลม่วง
* วันที่ 7 พฤศจิกายน 2532 ตั้งตำบลหนองกวั่ง แยกออกจากตำบลมาย และตั้งตำบลบ่อแก้ว แยกออกจากตำบลม่วง
* วันที่ 25 พฤษภาคม 2542 ยกฐานะจากสุขาภิบาลบ้านม่วง เป็นเทศบาลตำบลบ้านม่วง

## ที่ตั้งและอาณาเขต
อำเภอบ้านม่วงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอโซ่พิสัยและอำเภอพรเจริญ (จังหวัดบึงกาฬ)
* **ทิศตะวันออก** ติดต่อกับอำเภอพรเจริญ (จังหวัดบึงกาฬ) และอำเภอคำตากล้า
* **ทิศใต้** ติดต่อกับอำเภอวานรนิวาสและอำเภอเจริญศิลป์
* **ทิศตะวันตก** ติดต่อกับอำเภอบ้านดุง (จังหวัดอุดรธานี) และอำเภอเฝ้าไร่ (จังหวัดหนองคาย)

## การแบ่งเขตการปกครอง
### การปกครองส่วนภูมิภาค
อำเภอบ้านม่วงแบ่งพื้นที่การปกครองออกเป็น 9 ตำบล 98 หมู่บ้าน ได้แก่

### การปกครองส่วนท้องถิ่น
ท้องที่อำเภอบ้านม่วงประกอบด้วยองค์กรปกครองส่วนท้องถิ่น 10 แห่ง ได้แก่
* **เทศบาลตำบลบ้านม่วง** ครอบคลุมพื้นที่บางส่วนของตำบลม่วง
* **เทศบาลตำบลห้วยหลัว** ครอบคลุมพื้นที่ตำบลห้วยหลัวทั้งตำบล
* **องค์การบริหารส่วนตำบลม่วง** ครอบคลุมพื้นที่ตำบลม่วง (นอกเขตเทศบาลตำบลบ้านม่วง)
* **องค์การบริหารส่วนตำบลมาย** ครอบคลุมพื้นที่ตำบลมายทั้งตำบล
* **องค์การบริหารส่วนตำบลดงหม้อทอง** ครอบคลุมพื้นที่ตำบลดงหม้อทองทั้งตำบล
* **องค์การบริหารส่วนตำบลดงเหนือ** ครอบคลุมพื้นที่ตำบลดงเหนือทั้งตำบล
* **องค์การบริหารส่วนตำบลดงหม้อทองใต้** ครอบคลุมพื้นที่ตำบลดงหม้อทองใต้ทั้งตำบล
* **องค์การบริหารส่วนตำบลโนนสะอาด** ครอบคลุมพื้นที่ตำบลโนนสะอาดทั้งตำบล
* **องค์การบริหารส่วนตำบลหนองกวั่ง** ครอบคลุมพื้นที่ตำบลหนองกวั่งทั้งตำบล
* **องค์การบริหารส่วนตำบลบ่อแก้ว** ครอบคลุมพื้นที่ตำบลบ่อแก้วทั้งตำบล

## อ้างอิง

บ้านม่วง
อำเภอโคกศรีสุพรรณ

**โคกศรีสุพรรณ** เป็นอำเภอในจังหวัดสกลนคร เดิมเป็นพื้นที่ของอำเภอเมืองสกลนคร

## ที่ตั้งและอาณาเขต
อำเภอโคกศรีสุพรรณ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองสกลนครและอำเภอโพนนาแก้ว
* **ทิศตะวันออก** ติดต่อกับอำเภอวังยางและอำเภอนาแก (จังหวัดนครพนม)
* **ทิศใต้** ติดต่อกับอำเภอนาแก (จังหวัดนครพนม) และอำเภอเต่างอย
* **ทิศตะวันตก** ติดต่อกับอำเภอเต่างอยและอำเภอเมืองสกลนคร

## ประวัติ
โคกศรีสุพรรณ เดิมเป็นพื้นที่ของอำเภอเมืองสกลนคร ปี พ.ศ. 2522 นายสายสิทธิ พรแก้ว ผู้ว่าราชการจังหวัดสกลนคร พิจารณาถึงพื้นที่ตำบลเหล่าโพนค้อ ตำบลตองโขบ ตำบลด่านม่วงคำ เป็นพื้นที่ห่างไกล ซึ่งติดต่อกับจังหวัดนครพนม ต้องรักษาความปลอดภัยและปราบปรามแทรกซึมผู้ก่อการร้ายคอมมิวนิสต์ จึงยื่นเรื่องต่อกระทรวงมหาดไทยให้จัดตั้งกิ่งอำเภอขึ้น โดยตั้งที่บ้านโคก เดิมใช้ชื่อว่ากิ่งอำเภอโคก ทางจังหวัดสกลนครพิจารณาว่าไม่เหมาะสม จึงใช้ชื่อวัดศรีสุพรรณ ซึ่งเป็นวัดใหญ่ประจำหมู่บ้านมาต่อท้ายและลงประชามติเป็นชื่อ *โคกศรีสุพรรณ*

วันที่ 8 พฤษภาคม พ.ศ. 2524 จึงประกาศจัดตั้งเป็น **กิ่งอำเภอโคกศรีสุพรรณ** เริ่มเปิดใช้ที่ว่าการกิ่งอำเภอวันที่ 5 พฤษภาคม โดยได้รับอนุมัติจัดตั้งจากนายประเทือง กีรติบุตร รัฐมนตรีว่าการกระทรวงมหาดไทยในขณะนั้น ต่อมาปี พ.ศ. 2525 แยกตำบลเหล่าโพนค้อ จัดตั้งเป็นตำบลแมดนาท่ม และยกฐานะเป็น **อำเภอโคกศรีสุพรรณ** ในวันที่ 3 เมษายน พ.ศ. 2535 โดยมีระยะเวลาการเป็นกิ่งอำเภอ 10 ปี 125 วัน

## การแบ่งเขตการปกครอง
### การปกครองส่วนภูมิภาค
อำเภอโคกศรีสุพรรณแบ่งพื้นที่การปกครองออกเป็น 4 ตำบล 53 หมู่บ้าน ได้แก่

### การปกครองส่วนท้องถิ่น
ท้องที่อำเภอโคกศรีสุพรรณประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลตองโขบ** ครอบคลุมพื้นที่ตำบลตองโขบทั้งตำบล
* **องค์การบริหารส่วนตำบลเหล่าโพนค้อ** ครอบคลุมพื้นที่ตำบลเหล่าโพนค้อทั้งตำบล
* **องค์การบริหารส่วนตำบลด่านม่วงคำ** ครอบคลุมพื้นที่ตำบลด่านม่วงคำทั้งตำบล
* **องค์การบริหารส่วนตำบลแมดนาท่ม** ครอบคลุมพื้นที่ตำบลแมดนาท่มทั้งตำบล

## อ้างอิง

คโกศรีสุพรรณ
อำเภอโพนนาแก้ว

**โพนนาแก้ว** เป็นอำเภอในจังหวัดสกลนคร เดิมเป็นพื้นที่ของอำเภอเมืองสกลนคร

## ที่ตั้งและอาณาเขต
อำเภอโพนนาแก้ว มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอกุสุมาลย์
* **ทิศตะวันออก** ติดต่อกับอำเภอปลาปาก (จังหวัดนครพนม)
* **ทิศใต้** ติดต่อกับอำเภอวังยาง (จังหวัดนครพนม) อำเภอโคกศรีสุพรรณ และอำเภอเมืองสกลนคร
* **ทิศตะวันตก** ติดต่อกับอำเภอเมืองสกลนคร

## ประวัติ
โพนนาแก้ว เดิมเป็นพื้นที่ของอำเภอเมืองสกลนคร โดยมีทะเลสาบหนองหานคั่นกลาง ราษฎรที่อยู่ฝั่งทิศตะวันออก คือ ตำบลท่าแร่ ตำบลบ้านโพน ตำบลนาตงวัฒนา ตำบลบ้านแป้น ตำบลนาแก้ว ได้รับความลำบากในการติดต่อราชการ จังหวัดสกลนครจึงให้ทั้ง 5 สภาตำบลพิจารณาหาที่ตั้งกิ่งอำเภอ โดยสภาตำบลท่าแร่ต้องการให้ตั้งอยู่ที่ตำบลท่าแร่ เพราะท้องที่เจริญชุมชนหนาแน่น สภาตำบลบ้านโพนจึงได้เสนอกับตำบลนาแก้ว โดยให้ศูนย์ราชการตั้งอยู่ระหว่างทั้ง 2 ตำบลและใช้ชื่อกิ่งอำเภอที่ตั้งขึ้นใหม่ว่า "โพนนาแก้ว" ซึ่งเป็นชื่อของตำบลบ้านโพนและตำบลนาแก้ว ตำบลนาแก้วตกลงรับข้อเสนอของตำบลบ้านโพน ทำให้ตำบลท่าแร่ไม่ร่วมอยู่ในเขตพื้นที่ของกิ่งอำเภอใหม่ ปี พ.ศ. 2532 นายเอกพร รักความสุข สมาชิกสภาผู้แทนราษฎรจังหวัดสกลนคร ยื่นเรื่องต่อกระทรวงมหาดไทย และกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534) 

นายถนอม ชาญนุวงศ์ ผู้ว่าราชการจังหวัดสกลนคร จึงประกาศแยกตำบลบ้านโพน ตำบลบ้านแป้น ตำบลนาตงวัฒนา และตำบลนาแก้ว ตั้งเป็น **กิ่งอำเภอโพนนาแก้ว** ในวันที่ 27 ธันวาคม พ.ศ. 2533 โดยเริ่มเปิดใช้ที่ว่าการกิ่งอำเภอวันที่ 1 เมษายน พ.ศ. 2534 โดยได้รับอนุมัติจัดตั้งจากพล.ต.อ.ประมาณ อดิเรกสาร รัฐมนตรีว่าการกระทรวงมหาดไทย รวมทั้งแยกตำบลบ้านโพน ตั้งเป็นตำบลเชียงสือ**** และยกฐานะเป็น **อำเภอโพนนาแก้ว** ในวันที่ 12 พฤศจิกายน พ.ศ. 2539

## การแบ่งเขตการปกครอง
### การปกครองส่วนภูมิภาค
อำเภอโพนนาแก้วแบ่งพื้นที่การปกครองออกเป็น 5 ตำบล 53 หมู่บ้าน ได้แก่

### การปกครองส่วนท้องถิ่น
ท้องที่อำเภอโพนนาแก้วประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลนาแก้ว** ครอบคลุมพื้นที่ตำบลนาแก้วทั้งตำบล
* **เทศบาลตำบลบ้านโพน** ครอบคลุมพื้นที่ตำบลบ้านโพนทั้งตำบล
* **เทศบาลตำบลเชียงสือ** ครอบคลุมพื้นที่ตำบลเชียงสือทั้งตำบล
* **องค์การบริหารส่วนตำบลนาตงวัฒนา** ครอบคลุมพื้นที่ตำบลนาตงวัฒนาทั้งตำบล
* **องค์การบริหารส่วนตำบลบ้านแป้น** ครอบคลุมพื้นที่ตำบลบ้านแป้นทั้งตำบล

## อ้างอิง


โพนนาแก้ว
อุทยานแห่งชาติน้ำตกเจ็ดสาวน้อย

thumb|น้ำตกเจ็ดสาวน้อย

**อุทยานแห่งชาติน้ำตกเจ็ดสาวน้อย** ตั้งอยู่ในท้องที่ของอำเภอปากช่อง จังหวัดนครราชสีมา และอำเภอมวกเหล็ก อำเภอวังม่วง จังหวัดสระบุรี ได้รับการจัดตั้งเป็นอุทยานแห่งชาติในวันที่ 26 ธันวาคม พ.ศ. 2559 นับเป็นอุทยานแห่งชาติลำดับที่ 129 ของไทย

## แหล่งท่องเที่ยว
### ด้านธรรมชาติ
* น้ำตกเจ็ดสาวน้อย
เป็นน้ำตกชั้นเตี้ย ๆ มีทั้งหมด 7 ชั้น ซึ่งแต่ละชั้นจะมีความสูงประมาณ 2–5 เมตร (โดยเฉลี่ย 4) บางชั้นมีแอ่งขนาดกว้างที่สามารถลงเล่นน้ำได้
* ลำห้วยมวกเหล็ก
* อุโมงค์ต้นไม้
อยู่บนทางหลวงแผ่นดินหมายเลข 2089 เกิดจาการที่ต้นไม้บนถนนสายนั้นโน้มยอดเข้าหากัน จึงมองดูคล้ายกับอุโมงค์

## อ้างอิง

## แหล่งข้อมูลอื่น

* เว็บไซต์อุทยานแห่งชาติของกรมอุทยาน 
* สถิติข้อมูลนักท่องเที่ยวในอุทยานแห่งชาติ 
* เว็บไซต์อย่างเป็นทางการของจังหวัด 

น้ำตกเจ็ดสาวน้อย
น้ำตกเจ็ดสาวน้อย
น้ำตกในประเทศไทย
หมวดหมู่:อำเภอปากช่อง
หมวดหมู่:อำเภอมวกเหล็ก
หมวดหมู่:อำเภอวังม่วง
หมวดหมู่:ก่อตั้งในประเทศไทยในปี พ.ศ. 2559
เฉิงตู J-10

**เฉิงตู J-10 เหมิ่งหลง** (Chengdu J-10; อักษรจีนตัวย่อ: 歼十-10; อักษรจีนตัวเต็ม: 殲-10; พินอิน: Jiān 10; : Firebird) เป็นเครื่องบินขับไล่หลากหลายบทบาทขนาดเบาและเป็นกำลังหลักของกองทัพอากาศกองทัพปลดปล่อยประชาชนในปัจจุบัน เป็นเครื่องบินรบรุ่นที่ 4.5  สร้างโดยโรงงานสร้างอากาศยานเฉิงตูแห่งสาธารณรัฐประชาชนจีน 
เจ-10 ถูกออกแบบให้เป็นเครื่องบินขับไล่เอนกประสงค์ความคล่องตัวสูงจากการใช้แผนแบบปีกสามเหลี่ยม และคานาร์ด สามารถติดตั้งอาวุธได้หลายหลายทั้งอากาศสู่อากาศและอากาศสู่พื้น

รุ่นแรกๆของ J-10 นั้น ใช้เครื่องยนต์ไอพ่นเทอร์โบแฟนของรัสเซีย ไลยูก้า แซตเทิร์น AL-31FN ในอนาคตนั้น ทางประเทศจีนมีโครงการติดตั้งเครื่องยนต์ในประเทศ  WS-10A (WoShan-10A) Taihang ซึ่งสร้างขึ้นโดยใช้แกนโมดูลของเครื่องยนต์พลเรือน CFM-56  เป็นต้นแบบ  แต่จนปัจจุบัน (พ.ศ. 2559) อยู่ในขั้นตอนการผลิตขั้นเริ่มต้น  โปรเจกต์ล่าช้ากว่าแผนงานร่วมสิบปี ทำให้ยังต้องพึ่งพาเครื่องยนต์จากรัสเซียอยู่ต่อไป  

สมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ใกล้เคียงกับ F-16C/D บล็อกแรกๆ  วิเคราะห์โดยนักวิเคราะห์ทางทหารตะวันตก แต่ราคาถูกกว่า  
ในปี 2014 ทางการจีนได้ขออนุญาตทางการรัสเซียเพื่อให้ส่งออกเครื่องยนต์รุ่นล่าสุด AL-31FN Series 3 สำหรับการพัฒนาสมรรถนะของ J-10 ให้ดียิ่งขึ้น ทั้งยังได้บรรจุเรดาร์ AESA แบบใหม่ที่ทางการจีนพัฒนาขึ้นเองเข้าไปด้วยบปี 
และในปี 2015 จากการประเมินสมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ทางอาร์เจนตินามีความสนใจในเครื่องบินรุ่นนี้ เนื่องจากว่า นอกจากจะมีประสิทธิภาพเท่าเทียมเครื่องจากตะวันตกในพิกัดเดียวกัน แต่มีราคาถูกกว่า 

ปัจจุบันเฉิงตู เจ-10 มีประจำการอยู่ในกองทัพอากาศจีน

## ประเทศผู้ใช้งาน
thumb|350px|ประเทศผู้ใช้งานเจ-10
; 
* กองทัพอากาศกองทัพปลดปล่อยประชาชน: มี J-10A จำนวน 236 ลำ, J-10B จำนวน 55 ลำ, J-10C จำนวน 220 ลำ, J-10S จำนวน 77 ลำ ในปี ค.ศ. 2023
; 
* กองทัพอากาศปากีสถาน: มี J-10CE จำนวน 14 ลำ ในปี ค.ศ. 2023
; 
* กองทัพอากาศอียิปต์: มี J-10CE จำนวน 14 ลำ ในปี ค.ศ. 2025
; 
* กองทัพอากาศอิหร่าน: มี J-10C จำนวน 40 ลำ ในปี ค.ศ. 2025

## อ้างอิง

## ดูเพิ่ม
;อากาศยานที่เทียบเท่า
* ยาส 39
* มิโคยัน มิก-29เอ็ม
* ดาโซราฟาล
* ยูโรไฟเตอร์ ไทฟูน
* เอฟ-16 ไฟทิงฟอลคอน
* มิตซูบิชิ เอฟ-2 

หมวดหมู่:เครื่องบินเฉิงตู
ฉ
หมวดหมู่:เครื่องบินขับไล่สัญชาติจีน
หมวดหมู่:เครื่องบินขับไล่ยุคที่สี่
หมวดหมู่:เครื่องบินขับไล่ยุคที่ 4.5
หมวดหมู่:อากาศยานจีน
โจวโนะอุจิ คัตสึยะ

**โจวโนะอุจิ คัตสึยะ** (; ) เป็นตัวละครการ์ตูนจากการ์ตูนญี่ปุ่นเรื่องเกมกลคนอัจฉริยะ อายุ 16 ปี เป็นคนมีนิสัยใจร้อน ดูภายอาจเป็นแค่คนไม่เอาไหนทุก ๆ เรื่อง แต่เมื่อการดูเอลเริ่มขึ้นจะคล้ายกับกลายเป็นคนละคน เขามีส่วนสูง 178 ซม. หนัก 62 กิโลกรัม เลือดกรุ๊ป B อาหารที่ชอมคือเสต๊กและแกงกะหรี่

## ประวัติตามท้องเรื่อง
คัตสึยะเกิดเมื่อวันที่ 25 มกราคม ใน Battle city ไคบะ ลงชื่อให้โจวโนะอุจิว่า "เจ้าคนไม่รู้จักตัวเอง" ในปีที่พวกยูกิต่อสู่กับดูม่าเขาเป็นอีกคนที่ได้รับไพ่มังกรไร้นามเช่นเดียวกับยูกิ ในตอนท้ายดวงจิตของเขาถูกผนึกไว้แต่ก็รอดมาได้เพราะยูกิ  เขาเป็นอีกคนที่ไปช่วยอาเทมที่โลกแห่งความทรงจำ

## มอสเตอร์ที่เป็นสัญลักษณ์
* เรดอายแบล็คดรากอน
* ไซโคช็อคเกอร์
* กิลฟอร์ด เดอะ ไลทนิ่ง
* จอมเวทกาลเวลา
* อัศวินอัคคี
* ล็อกเกตวอริเออร์

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2539
หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ไซด์คิกอนิเมะและมังงะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
สิบสาม (สุนัข)

คุณ**สิบสาม** (เกิด 13 ธันวาคม พ.ศ. 2530 - ตาย 7 มกราคม พ.ศ. 2546) เป็นสุนัขทรงเลี้ยงในสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี

คุณสิบสาม เป็นสุนัขพันธุ์บอร์เดอร์เทอร์เรียเพศเมีย เกิดเมื่อวันอาทิตย์ที่ 13 ธันวาคม พ.ศ. 2530 มีพี่น้องจำนวนสี่ตัว จึงได้ชื่อว่า "อาทิตย์", "สิบสาม", "ธันวา" และ "สามสิบ"   เมื่อยังเด็ก สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ทรงเรียกสุนัขทรงเลี้ยงครอกนี้ และมีสิบสามเพียงตัวเดียวที่คลานเข้ามาหาพระองค์  จากนั้นมาสิบสามจึงกลายเป็นสุนัขทรงเลี้ยงที่พระองค์ท่านทรงผูกพันมากที่สุด และได้ติดตามพระองค์ไปในทุกที่

ในวันที่ 13 ธันวาคม พ.ศ. 2543 สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ทรงจัดงานเลี้ยงวันเกิดให้กับคุณสิบสามเป็นปีแรก ที่วังเลอดิส มีซุ้มอาหาร การแสดง และจับสลากของขวัญพระราชทานแก่สัตวแพทย์ที่ถวายงาน โดยในปีนั้น สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี พระราชทานทรัพย์ส่วนพระองค์จำนวน 1 ล้านบาท แก่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย จัดตั้งเป็น **เงินทุนสิบสาม** นำดอกผลจากกองทุนมาใช้ช่วยเหลือในการรักษาสัตว์ป่วยอนาถา หรือเจ้าของสัตว์ที่มีรายได้น้อย และสัตว์ที่เป็นโรคเรื้อรัง เช่น โรคไต โรคเบาหวาน โรคหัวใจ 

คุณสิบสามมีอายุยืนยาว 15 ปีเศษ จึงล้มป่วยลงและสิ้นใจในอ้อมพระหัตถ์ของพระองค์เมื่อวันที่ 7 มกราคม พ.ศ. 2546 อายุ 15 ปี 22 วัน คณะสัตวแพทย์ศาสตร์ จุฬาลงกรณ์มหาวิทยาลัยได้จัดทำรูปปั้นรูปคุณสิบสามถวาย ตั้งอยู่หน้าทางเข้าพระตำหนักวิลล่าวัฒนา  ส่วนในวันที่ 13 ธันวาคมของทุกปี ก็ยังคงมีการจัดงานรื่นเริงที่วังเลอดิส แต่เปลี่ยนชื่องานเป็นงานรำลึกถึงคุณสิบสามแทน 

## อ้างอิง

หมวดหมู่:สุนัขทรงเลี้ยง
หมวดหมู่:สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี
เครื่องราชอิสริยาภรณ์รัตนวราภรณ์

**เครื่องราชอิสริยาภรณ์รัตนวราภรณ์** () เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมา ในปี พ.ศ. 2465 พระองค์จึงสถาปนาเครื่องราชอิสริยาภรณ์รัตนวราภรณ์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 12 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว

## ลักษณะของตรารัตนวราภรณ์
### ฝ่ายหน้า
เครื่องราชอิสริยาภรณ์รัตนวราภรณ์สำหรับฝ่ายหน้า กลางดวงตราเป็นรูปวงกลม กรอบประดับเพชร ขนาด 2.5 เซนติเมตร มีอักษรพระบรมนามาภิไธยย่อ "ร.ร." กับเลข "๖" ประดับเพชร หมายความว่า "สมเด็จพระรามราชาธิบดีที่ 6" สื่อถึงพระบาทสมเด็จพระมงกุฎเกล้าเจ้าอยู่หัว อยู่ภายในวงกลมบนพื้นลงยาสีขาบที่กรอบวงกลมทั้ง 4 ทิศ เป็นรูปพระวชิราวุธ มีรูปพระแสงศรกำลังรามทำด้วยทองไขว้ คันศรยื่นออกในระหว่างพระวชิราวุธทั้ง 4 ทิศ และมีรูปคมศรเพชรแทรกระหว่างพระวชิราวุธกับพระแสงศรกำลังราม 8 แสก เบื้องบนมีพระมหาพิชัยมงกุฎประดับเพชร ด้านหลังมีตลับแก้วสำหรับบรรุเส้นพระเจ้า (เส้นผม) ร้อยด้วยแพรแถบสีเหลืองขอบดำริมเหลือง กว้าง 3 เซนติเมตร ใช้สำหรับคล้องคอ

### ฝ่ายใน
เครื่องราชอิสริยาภรณ์รัตนวราภรณ์สำหรับฝ่ายในนั้น ดวงตรามีเรือนทองกลมขนาด 3 เซนติเมตร ขอบประดับเพชร พื้นกลางลงยาสีขาบ มีอักษรพระนามาภิไธยย่อ ร.ร.๖ ประดับเพชร มีห่วงเป็นรูปพระมหาพิชัยมงกุฎขนาด 2 เซนติเมตร ประดับเพชร ข้างขอบเป็นรูปนาคสลับกับเพชราวุธ 4 มุม ด้านหลังมีตลับแก้วสำหรับบรรจุเส้นพระเจ้า (เส้นผม) เหนือพระมหาพิชัยมงกุฎมีอุณาโลมประดับเพชรและห่วงห้อยดวงตรา กับมีสังวาลย์อักษรพระบรมนามาภิไธยย่อ ราม.ร.๖ ทองลงยา ขั้นสลับกับพระมหาพิชัยมงกุฎ

## การพระราชทาน

พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ แต่จะพระราชทานสำหรับข้าราชการและประพฤติตนเป็นที่ต้องพระราชอัธยาศัย โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด 

ผู้ได้รับเครื่องราชอิสริยาภรณ์นี้ จะได้รับพระราชทานประกาศนียบัตรกำกับไว้ด้วย โดยถ้าผู้ได้รับพระราชทานเสียชีวิตลง สามารถมอบตรารัตนวราภรณ์ให้แก่ผู้รับมรดกเพื่อไว้เป็นเครื่องสักการบูชาต่อไป โดยไม่ต้องส่งคืน แต่จะไม่สามารถประดับตรานี้ได้

## อ้างอิง

## แหล่งข้อมูลอื่น

* เครื่องราชอิสริยาภรณ์รัตนวราภรณ์ 

หมวดหมู่:เครื่องราชอิสริยาภรณ์ไทย
หมวดหมู่:รางวัลที่ก่อตั้งในปี พ.ศ. 2454
หมวดหมู่:ก่อตั้งในสยามในปี พ.ศ. 2454
หมวดหมู่:รางวัลที่ยกเลิกในปี พ.ศ. 2485
หมวดหมู่:สิ้นสุดในประเทศไทยในปี พ.ศ. 2485
มหาวิทยาลัยซีหนาน

**มหาวิทยาลัยซีหนาน** ( , ) ตั้งอยู่ที่เขตเป่ยเป้ย มหานครฉงชิ่ง ทางตะวันตกเฉียงใต้ของสาธารณรัฐประชาชนจีน ก่อตั้งเมื่อปี ค.ศ. 1906 ปัจจุบันมีนักศึกษากว่า 80,000 คน คณาจารย์ 2,650 คน เปิดสอนหลักสูตรสาขาวิชาต่างๆ หลายหลาก ครอบคลุม 336 หลักสูตร เฉพาะสาขาวิชาภาษาจีนนั้นมีการสอนถึงระดับปริญญาเอก จัดเป็นมหาวิทยาลัยชั้นนำอันดับต้นๆ ของประเทศ มีศักยภาพทางการวิชาการและวิจัยในระดับสูง และมีผลงานเป็นที่ยอมรับในระดับนานาชาติ
นอกจากมีสิ่งอำนวยความสะดวกครบครันและตั้งอยู่ไม่ห่างจากใจกลางเมืองแล้ว มหาวิทยาลัยซีหนานยังมีสภาพแวดล้อมร่มรื่นงดงาม รายล้อมด้วยมีสิ่งปลูกสร้างที่มีเอกลักษณ์เฉพาะและพรรณไม้นานาชนิด จนได้รับการขนานนามว่าเป็นมหาวิทยาลัยที่สวยที่สุดแห่งหนึ่งของประเทศ

หมวดหมู่:สถาบันอุดมศึกษาในฉงชิ่ง
เรย์ เบาติสต้า

**เรย์ เบาติสตา** (Rey Bautista) หรือ เรย์นัลโด เบาติสตา นักมวยสากลชาวฟิลิปปินส์ เกิดเมื่อ 19 มิถุนายน พ.ศ. 2529 ที่จังหวัดโบโฮล ประเทศฟิลิปปินส์ สถิติการชก 30 ครั้ง ชนะ 28 (น็อค 21) แพ้ 2 

## เกียรติประวัติ
 
* แชมป์ WBO เอเชียรุ่นแบนตัมเวท
** ชิง 17 สิงหาคม 2547 ชนะน็อค แสนศักดิ์ สิงห์มนัสศักดิ์ ยก 2 ที่ เซบู
** ป้องกันแชมป์ครั้งที่ 1, 30 มกราคม 2548 ชนะคะแนน วูยิซิเล เบเบ ที่ เซบู
** ป้องกันแชมป์ครั้งที่ 2, 19 พฤศจิกายน 2548 ชนะน็อค โอโบเต้ อาเมเม่ ยก 2 ที่ โบโฮล
* แชมป์เงารุ่นซูเปอร์แบนตัมเวท WBO 
** ชิง 2 ธันวาคม 2550 ชนะคะแนน อันโตนีโอ เมซา ที่ ฟิลิปปินส์
** ป้องกันแชมป์ครั้งที่ 1, 6 เมษายน 2551 ชนะน็อค เกนาโร คามาร์โร ยก 2 ที่ ฟิลิปปินส์
** ป้องกันแชมป์ครั้งที่ 2, 30 สิงหาคม 2551 ชนะน็อค เอเดน มาร์เควซ ยก 2 ที่ ฟิลิปปินส์
** สละแชมป์
* แชมป์เงารุ่นเฟเธอร์เวท WBC 
** ชิง 16 ตุลาคม 2552 ชนะน็อค มารังกิน มาร์บุน ยก 7 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์เฟเธอร์เวท WBO เมื่อ 11 สิงหาคม 2550 แพ้น็อค ดาเนียล ปองเช่ เดอลีออง ยก 1 ที่ สหรัฐ

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:แชมป์เงา WBC
หมวดหมู่:แชมป์เงา WBO
หมวดหมู่:แชมป์ WBO เอเชีย
หมวดหมู่:บุคคลจากจังหวัดโบโฮล
ลีด ซาบู

**ลีด ซาบู** (Leed Shabu) นักมวยสากลชาวอินโดนีเซีย สถิติการชก 21 ครั้ง ชนะ 7 แพ้ 14
## ประวัติ
การชกมวยสากลอาชีพครั้งแรกของซาบูที่มีบันทึกไว้ใน Boxrec.com คือการขึ้นชิงแชมป์อินโดนีเซียรุ่นเฟเธอร์เวทเมื่อ 29 มีนาคม พ.ศ. 2544 ซึ่งซาบูเป็นฝ่ายแพ้น็อค คริส จอห์นในยกที่ 3 ในปีต่อมา ซาบูมีโอกาสได้ชิงแชมป์อินโดนีเซียรุ่นเดิมอีกครั้ง คราวนี้ซาบูเป็นฝ่ายชนะคะแนนแซมซัน เอลนีโน ได้แชมป์มาครอง หลังจากนั้น ซาบูไปชกนอกรอบกับนาเดล ฮุสเซนที่ออสเตรเลีย แล้วกลับมาชกแพ้คะแนนเอลนีโนคู่ปรับเก่า ซาบูจึงขอแก้อีกครั้ง และเป็นฝ่ายชนะคะแนนไปได้ และเมื่อชกกันอีกโดยมีตำแหน่งแชมป์อินโดนีเซียเป็นเดิมพัน ซาบูก็เป็นฝ่ายชนะคะแนนเอลนีโน ป้องกันแชมป์ไว้ได้

ในช่วง พ.ศ. 2547 – 2552 การชกของซาบูแย่ลง โดยเป็นฝ่ายชกแพ้กราวรูด ทั้งที่เกาหลีใต้ ฟิลิปปินส์ รวมทั้งที่มาชกนอกรอบในไทย แพ้คะแนนก้องธรณี ป.สุรศักดิ์ เมื่อ พ.ศ. 2547 และมาชิงแชมป์ WBO เอเชียรุ่นเฟเธอร์เวทก็เป็นฝ่ายแพ้น็อค เทอดศักดิ์ ปูนนกอินทรียิม ยก 3 ในปีเดียวกันนั้น ซาบูเสียแชมป์อินโดนีเซียรุ่นเฟเธอร์เวท แพ้น็อค อาฟรีซัล คอตโต ยก 6 และเมื่อขึ้นชิงแชมป์อินโดนีเซียรุ่นซูเปอร์เฟเธอร์เวทในปีต่อมา ก็เป็นฝ่ายแพ้น็อค โมเซส เซเรมยก 9 ซาบูยังคงชกมวยต่อมาจน พ.ศ. 2554 หลังจากที่ขึ้นชิงแชมป์อินโดนีเซียรุ่นไลท์เวลเตอร์เวทไม่สำเร็จเมื่อ 20 มีนาคม พ.ศ. 2554 แพ้น็อค รอย ตัว มานีฮูรุก ยก 9 ซาบูก็แขวนนวมไป

## เกียรติประวัติ

* แชมป์อินโดนีเซียรุ่นเฟเธอร์เวท (2545 – 2550)
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชีย แปซิฟิค รุ่นเฟเธอร์เวท เมื่อ 30 เมษายน 2550 แพ้น็อค เทอดศักดิ์ จันทร์แดง ยก 3 ที่ สุราษฏร์ธานี

## อ้างอิง
* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:บุคคลจากจังหวัดนูซาเติงการาตะวันออก‎
สิงห์น้อย สิงห์กรุงธน

**สิงห์น้อย สิงห์กรุงธน** สถิติการชก 33 ครั้ง ชนะ 23 (น็อค10) เสมอ 1 แพ้ 9 

## เกียรติประวัติ
* แชมป์ประเทศไทยรุ่นซูเปอร์ฟลายเวท
** ชิง 12 มิถุนายน 2529 ชนะคะแนน สุรสิทธิ์ มีประเสริฐ
** เสียแชมป์ 23 กรกฎาคม 2530 แพ้คะแนน ทมิฬ ศิษย์สีหมอก
* เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นซูเปอร์ฟลายเวทเมื่อ 26 กรกฎาคม 2529 แพ้น็อค คิม กีชาง (เกาหลีใต้) ยก 1 ที่ เกาหลีใต้

## อ้างอิง
* สถิติการชก

หมวดหมู่:นักมวยสากลชาวไทยรุ่นซูเปอร์ฟลายเวท
ทมิฬ ศิษย์สีหมอก

**ทมิฬ ศิษย์สีหมอก** หรือนายณรงค์ มนต์ยา เป็นนักมวยสากลชาวไทยรุ่นซูเปอร์ฟลายเวท มีสถิติการชก 17 ครั้ง ชนะ 7 (น็อค 2) เสมอ 1 แพ้ 9 

## เกียรติประวัติ

* แชมป์ประเทศไทยรุ่นซูเปอร์ฟลายเวท
** ชิง 23 กรกฎาคม 2530 ชนะคะแนน สิงห์น้อย สิงห์กรุงธน
** สละแชมป์
## อ้างอิง
* สถิติการชก 

หมวดหมู่:นักมวยสากลชาวไทยรุ่นซูเปอร์ฟลายเวท
สินทรัพย์ ส.ธนิกุล

**สินทรัพย์ ส.ธนิกุล** สถิติการชก 24 ครั้ง ชนะ 22 (น็อค 8) แพ้ 2 

## เกียรติประวัติ
* แชมป์ประเทศไทย รุ่นซูเปอร์ฟลายเวท
** ชิง 23 มีนาคม 2532 ชนะคะแนน สมบัติ เอื้อสัมพันธ์
** ป้องกันแชมป์ครั้งที่ 1, 16 สิงหาคม 2532 ชนะคะแนน ฤทธิชัย ลูกมิ่งขวัญ
** สละแชมป์
## อ้างอิง
* สถิติการชก 

หมวดหมู่:นักมวยสากลชาวไทยรุ่นซูเปอร์ฟลายเวท
ซัลฟิการ์ อาลี บุตโต

thumb|200px|ซัลฟิการ์ อาลี บุตโต
**ซัลฟิการ์ อาลี บุตโต** (5 มกราคม พ.ศ. 2471 - 4 เมษายน พ.ศ. 2522) ประธานาธิบดีปากีสถานคนที่ 4 ระหว่าง พ.ศ. 2514 - 2516 และนายกรัฐมนตรีปากีสถานคนที่ 10 ระหว่าง พ.ศ. 2516 - 2520 เป็นผู้ก่อตั้งพรรคประชาชนปากีสถาน (Pakistan's People's Party – PPP) เมื่อ พ.ศ. 2510

นายอาลี บุตโต พ้นจากตำแหน่งเมื่อวันที่ 5 กรกฎาคม พ.ศ. 2520 ภายหลังการรัฐประหารโดย นายพลโมฮัมหมัด เซีย อุล ฮัก และถูกประหารชีวิตโดยการแขวนคอในสองปีถัดมา เมื่อวันที่ 4 เมษายน พ.ศ. 2522 ด้วยข้อกล่าวหาว่าวางแผนลอบสังหารนาย Ahmed Raza Kasuri นักการเมืองฝ่ายตรงข้าม แต่นายอาลีปฏิเสธว่าข้อกล่าวหานี้ไม่เป็นความจริง และถูกสร้างหลักฐานปลอม โดยการบงการของนายพลเซีย-อุล-ฮัค

## อ้างอิง

หมวดหมู่:นายกรัฐมนตรีปากีสถาน
หมวดหมู่:มุสลิมชาวปากีสถาน
หมวดหมู่:ผู้ถูกประหารชีวิตโดยการแขวนคอ
หมวดหมู่:บุคคลจากแคว้นสินธ์
สมบัติ เอื้อสัมพันธ์

**สมบัติ เอื้อสัมพันธ์ ** สถิติการชก 24 ครั้ง ชนะ 12 (น็อค 6) แพ้ 12 

## เกียรติประวัติ

* แชมป์ประเทศไทยรุ่นซูเปอร์ฟลายเวท
** ชิง 5 มีนาคม 2533 ชนะน็อค มาไพ ณ ราชวัตร ยก 2 
** เสียแชมป์ 10 ตุลาคม 2533 แพ้คะแนน ชาติชาย ส.ธนิกุล
* เคยชิงแชมป์ต่อไปนี้แต่ไม่สำเร็จ
**  ชิงแชมป์ภาคฯรุ่นซูเปอร์ฟลายเวทเมื่อ 25 สิงหาคม 2533 แพ้คะแนน มาเรียนนัต (อินโดนีเซีย) ที่ อินโดนีเซีย

## อ้างอิง

* สถิติการชก

หมวดหมู่:นักมวยสากลชาวไทยรุ่นซูเปอร์ฟลายเวท
ตือโป๊ยก่าย

**ตือหงอเหนง** หรือสำเนียงกลางว่า **จู อู้เหนิง** () หรืออีกชื่อว่า **ตือโป๊ยก่าย** หรือสำเนียงกลางว่า **จู ปาเจี้ย** () เป็นหนึ่งในตัวละครเอกเรื่องไซอิ๋ว เป็นลูกศิษย์คนที่สองของพระถังซัมจั๋ง แต่เดิมคือแม่ทัพสวรรค์นาม เทียนเผิงหยวนซ่วย เคยเป็นแม่ทัพอยู่บนสวรรค์มีหน้าที่ดูแลลำน้ำสวรรค์และมีคุมทหารจำนวน 85,000 นาย  อยู่มาวันหนึ่งในงานชุมนุมท้อเซียนของเจ้าแม่แห่งตะวันตกซีหวังหมู่ แม่ทัพเทียนเผิงได้เมาและลวนลามเทพธิดาพระจันทร์ฉางเอ๋อร์ ต่อมาเง็กเซียนฮ่องเต้ ได้สั่งนำตัวแม่ทัพเทียนเผิงไปลงโทษโดยการโบยด้วยค้อนทองแดงทั้งหมด 2,000 ครั้งและให้นำตัวแม่ทัพเทียนเผิงไปจุติยังโลกมนุษย์โดยให้เกิดในครรภ์สุกร ภายหลังเจ้าแม่กวนอิมได้ให้ตือโป๊ยก่ายเป็นศิษย์และติดตามพระถังไปยังชมพูทวีป เพื่ออัญเชิญพระไตรปิฎก ทำความดีเพื่อไถ่บาปที่ได้ก่อไว้ 

ตือโป๊ยก่าย มีอาวุธเป็นคราด 9 ซี่หลอมจากเตาปากว้าของไท่ซ่างเหล่าจวิน มีวิชาแปลงกายได้ 36 อย่าง

## อ้างอิง

หมวดหมู่:ตัวละครในไซอิ๋ว
หมวดหมู่:ตัวละครที่เป็นนายพล
หมวดหมู่:ตัวละครที่เป็นภิกษุ
หมวดหมู่:หมูในวรรณกรรม
ชาติชาย ส.ธนิกุล

**ชาติชาย ส.ธนิกุล** สถิติการชก 15 ครั้ง ชนะ 10 (น็อค 4) แพ้ 5 

## เกียรติประวัติ
* แชมป์ประเทศไทยรุ่นซูเปอร์ฟลายเวท
** ชิง 10 ตุลาคม 2533 ชนะคะแนน สมบัติ เอื้อสัมพันธ์
** ป้องกันแชมป์ครั้งที่ 1, 21 กุมภาพันธ์ 2534 ชนะน็อค สิงห์ สิงห์ชัชวาลย์ ยก 5
** สละแชมป์
* เคยชิงแชมป์ต่อไปนี้แต่ไม่สำเร็จ
**  ชิงแชมป์ภาคฯรุ่นซูเปอร์ฟลายเวทเมื่อ 28 กุมภาพันธ์ 2536 แพ้คะแนน แลมฮ็อต ซิมาโมรา (อินโดนีเซีย) ที่ อินโดนีเซีย

## อ้างอิง

* สถิติการชก

หมวดหมู่:นักมวยสากลชาวไทยรุ่นซูเปอร์ฟลายเวท
พระสกันทโพธิสัตว์

**พระสกันทโพธิสัตว์** หรือ **พระเวทโพธิสัตว์** เป็นเทพธรรมบาลผู้ปกป้องพุทธศาสนาตามความเชื่อของชาวพุทธมหายานในจีน ตรงกับพระขันธกุมารของศาสนาฮินดู มีหน้าที่กำราบผู้จะทำให้ศาสนาเสื่อมเสีย คอยดูแลวัดวาอารามต่าง ๆ

ในคัมภีร์ปัจจุบันสมัยภัทรกัลป์สหัสพุทธนามสูตร ได้ระบุว่าพระเวทโพธิสัตว์จะมาตรัสรู้เป็นพระพุทธเจ้าองค์สุดท้ายในกัปปัจจุบัน คือ ภัทรกัป มีพระนามเมื่อตรัสรู้แล้วว่า พระรุจิพุทธเจ้า

## ลักษณะ

ลักษณะของพระองค์จะแต่งกายแบบนักรบจีน ในมือถือคทา โดยในสมัยโบราณ ผู้เดินทางที่จะไปค้างคืนตามวัดจะสังเกตรูปปั้นของพระเวทโพธิสัตว์ในวัดว่าถือคทาอย่างไร ถ้าถือไว้ในมือหรือประนมมือแสดงว่าอนุญาตให้เข้าพักได้ แต่ถ้าถือจรดพื้นแสดงว่าไม่อนุญาตให้เข้าพัก

## อ้างอิง

หมวดหมู่:พระโพธิสัตว์
พระสังฆารามโพธิสัตว์

**พระวิหารบาลโพธิสัตว์** หรือ **พระสังฆารามโพธิสัตว์** เป็นกลุ่มของพระโพธิสัตว์ที่ได้รับการยกย่องจากชาวพุทธมหายานในจีนว่าเป็นผู้ดูแลพระพุทธศาสนา ที่มาของพระโพธิสัตว์กลุ่มนี้มาจากเทพเจ้าดั้งเดิมก่อนที่พุทธศาสนาจะเข้าไปถึง รวมทั้งบุคคลที่เมื่อมีชีวิตอยู่ได้อุปถัมภืพระศาสนาไว้มาก เมื่อตายไปจึงได้รับการยกย่องให้เป็นพระวิหารบาลโพธิสัตว์ รูปลักษณ์ของท่านมีหลากหลายตามแต่ความเชื่อของผู้สร้าง  แต่นิยมสร้างเป็นรูปของเทพเจ้ากวนอูซะมากกว่า ในวัดพุทธมหายานแบบจีนจะตั้งรูปของท่านไว้คู่กับพระเวทโพธิสัตว์

## อ้างอิง

* พระโพธิสัตว์มหายานของหมื่นคุณธรรมสถาน

หมวดหมู่:พระโพธิสัตว์
ปรัชญาปารมิตา

[thumb|[ปรัชญาปารมิตาแห่งชวา|พระปรัชญาปารมิตาแห่งชวา, ศิลปะสิงหะส่าหรี ศตวรรษที่ 13, จังหวัดชวาตะวันออก]]
**ปรัชญาปารมิตา** (อักษรเทวนาครี: प्रज्ञा पारमिता, , , Pinyin: bō'ruò-bōluómìduō;  (般若波羅蜜多, hannya-haramitta?) ; ) เป็นพระสูตรสำคัญชุดหนึ่งในนิกายมหายาน ที่สำคัญ เช่น มหาปรัชญาปารมิตาหฤทัยสูตร ในทางศิลปกรรมช่วงพุทธศตวรรษที่ 6 -12 มักแสดงในเชิงบุคลาธิษฐานเป็นรูปพระโพธิสัตว์ชื่อ "พระปรัชญาปารมิตา" มีฐานะเป็นมารดาของพระพุทธเจ้า หรือเป็นภาคสำแดงของพระอักโษภยพุทธะ เป็นสัญลักษณ์ของสุญญตา 

## พระปรัชญาปารมิตา
พระปรัชญาปารมิตา ทรงเป็นเทวนารีในพุทธศาสนาลัทธิวัชรยานหรือตันตระยาน พระปรัชญาปารมิตาทรงเป็นเทวนารีในกุลหรือสายสกุลของพระอมิตาภพุทธะประจำทิศตะวันตก จึงทรงมีรูปพระชินอมิตาภะ ซึ่งเป็นพระพุทธรูปประทับปางสมาธิบนพระเศียร 

รูปลักษณ์ของพระนางมีสีกายขาวหรือเหลือง มีหลายแขน พระหัตถ์อยู่ในท่าธรรมจักรมุทรา ถือดอกบัว คัมภีร์ ลูกประคำ หรือวัชระ ลักษณะเด่นของพระนางคือเป็นที่รวมของพระธยานิพุทธะทั้งหลายไว้ด้วยกัน ซึ่งเป็นการสะท้อนปรัชญาธรรมคือความว่างที่สามารถแทรกซึมเป็นองค์ประกอบในทุกสิ่ง พระกรคู่หน้าของพระปรัชญาปารมิตาทรงอยู่ในท่า หมุนธรรมจักร หรือธรรมจักรมุทฺรา ด้านหลังพระองค์เป็นดอกบัวสีขาว มีคัมภีร์ปรัชญาปารมิตาวางอยู่บนดอกบัว ส่วนในศิลปะกัมพูชา มักปรากฏในรูปสองกร พระหัตถ์ขวาทรงถือคัมภีร์ปรัชญาปารมิตา พระหัตถ์ซ้ายทรงถือดอกบัวหรือ พระหัตถ์ขวาทรงถือดอกบัว และพระหัตถ์ซ้ายถือคัมภีร์

พระนางแบ่งตามวรรณะได้เป็น 3 วรรณะคือ
* สิตปรัชญาปารมิตา หรือวรรณะขาว ประทับบนดอกบัวขาว พระหัตถ์ถือดอกบัวและคัมภีร์ ไม่มีปางดุร้าย
* ปิตปรัชญาปารมิตา หรือวรรณะเหลือง พระหัตถ์ทำปางธรรมจักร รูปปั้นของวรรณะนี้พบมากในเกาะชวา
* กนกปรัชญาปารมิตา หรือวรรณะทอง คล้ายวรรณะเหลืองแต่เพิ่มจำนวนดอกบัวและคัมภีร์ให้มากขึ้น เป็นที่นิยมในอินเดีย
นอกจากนี้ยังมีรูปของพระปรัชญาปารมิตาในแบบวัชรยาน ซึ่งมีหลายเศียร โดยมากมี 11 เศียร 22 กร พระหัตถ์ถือคัมภีร์ ดอกบัว ธนู ลูกศร ประคำ

## อ้างอิง

* สุมาลี มหณรงค์ชัย. *พระชินพุทธะทั้งห้า*. กทม. ศูนย์ไทยธิเบต. 2548

หมวดหมู่:พระโพธิสัตว์
หมวดหมู่:พระสูตรในพระไตรปิฎกมหายาน
ถนนเจ้าคุณทหาร

**ถนนเจ้าคุณทหาร** () เป็นถนนที่เชื่อมระหว่างถนนร่มเกล้า ถนนศรีนครินทร์-ร่มเกล้า และถนนฉลองกรุง ในพื้นที่แขวงคลองสามประเวศและแขวงลำปลาทิว เขตลาดกระบัง กรุงเทพมหานคร ระยะทางประมาณ 5.2 กิโลเมตร ตลอดระยะถนนเจ้าคุณทหารมีถนนที่สำคัญตัดผ่านดังนี้

## เส้นทาง
* จุดเริ่มต้น ถนนร่มเกล้า (ทางแยกต่างระดับเจ้ากรีฑา) โดยมีแนวถนนต่อเนื่องจากถนนศรีนครินทร์-ร่มเกล้า
* ทางแยกเข้าสถานีขนส่งสินค้าชานเมือง (ร่มเกล้า) โดยแยกนี้จะมีสะพานลอยข้ามแยก
* ถนนคุ้มเกล้า
* จุดสิ้นสุด ถนนฉลองกรุง (แยกเจ้าคุณทหาร)

หมวดหมู่:ถนนในกรุงเทพมหานคร
หมวดหมู่:ถนนในเขตลาดกระบัง
เจมี ลี เคอร์ติส

**เจมี ลี เคอร์ติส** () เกิดเมื่อวันที่ 22 พฤศจิกายน ค.ศ. 1958 เป็นนักแสดงชาวอเมริกัน นักประพันธ์หนังสือเด็ก เป็นลูกของนักแสดงที่มีชื่อเสียงอย่าง โทนี เคอร์ติส และ เจเน็ต ลีห์ เธอมีชื่อเสียงจากบทลอรี่ สโตรด ใน *Halloween* และยังได้แสดงในหนังแอ๊คชั่น ฟอร์มใหญ่อย่างเรื่อง *True Lies* คู่กับอาร์โนลด์ ชวาร์เซเน็กเกอร์

## ประวัติ
เคอร์ติสเกิดที่ลอสแอนเจลิส แคลิฟอร์เนีย ครอบครัวของคุณพ่อของเธอเป็นคนยิว ลี้ภัยมาจากประเทศฮังการี และ ประเทศสโลวาเกีย นอกจากนี้เธอยังมีเชื้อสาย สกอต-ไอริช, เยอรมัน, เดนมาร์ก เธอเข้าสู่วงการบันเทิงโดยเป็นนนักแสดงประกอบ ซีรีส์ทางโทรทัศน์เรื่อง *Operation Petticoat* และได้มีผลงานสร้างชื่อใน บทสาววัยรุ่นพี่เลี้ยงเด็ก ผู้ตกอยู่ในสถานการณ์สยองขวัญ จากฆาตกรโรคจิตใน *Halloween* (1978) ของจอห์น คาร์เพนเตอร์ และได้แสดงหนังสยองขวัญต่อในเรื่อง *The Fog* (1979) และ *Prom Night* (1980) จากนั้นมารับบทเป็นโสเภณี โอฟีเลีย ในหนังเบาสมองทุนสร้างสูง เรื่อง *Trading Places* (1983)

หนังเรื่องต่อ ๆ มาของเคอร์ติสไม่ค่อยทำเงินนัก จนในปี 1988 ได้แสดงเรื่อง *A Fish Called Wanda* (1988) และ *My Girl* (1991) ทั้ง 2 เรื่องได้พิสูจน์ฝีมือการแสดงของเธอ จากนั้นมารับบทแม่บ้านในหนังแอ๊คชั่นฟอร์มใหญ่อย่างเรื่อง *True Lies* (1994) ซึ่งเป็นที่ชื่นชอบของทั้งแฟนหนังและนักวิจารณ์

ในปี 1997 เคอร์ติสกลับมากับเรื่อง *A Fish Called Wanda* ซึ่งร่วมแสดงกับ เควิน ไคลน์, จอห์น คลีส และ ไมเคิล พาลิน อีกครั้ง และต่อมากับภาพยนตร์เรื่อง  *Fierce Creatures* ซึ่งเป็นหนังตลกแนวเดียวกับ *A Fish Called Wanda* แต่ว่าไม่ประสบความสำเร็จอย่างที่เคย อย่างไรก็ตาม เธอหวนสู่หนังแนวสยองขวัญอีกครั้ง ใน *Halloween: H2O* ที่ได้รับความนิยมอย่างสูงในกลุ่มนักดูหนัง แม้ว่าเสียงตอบรับจากนักวิจารณ์จะไม่ดีนัก

สำหรับผลงานในช่วงปีหลัง ๆ ของเคอร์ติส ยังมีผลงานออกมาต่อเนื่องอย่าง  *Virus* (1999), *Drowning Mona* (2000) ตลอดจน *Daddy and Them* (2001) ซึ่งเป็นผลงานการกำกับ/เขียนบท เรื่องที่สองของ บิลลี่ บ็อบ ธอร์นตั้น ในปี 2002 เธอกลับมาอีกครั้งในบท ลอรี่ สโตรด ใน *Halloween: Resurrection* และเธอจะสวมบท เฮเลน แทสเคอร์ ในหนังภาคต่อ *True Lies 2* 

## อ้างอิง
* เจมี ลี เคอร์ติส (Jamie Lee Curtis)  movieseer.com

## แหล่งข้อมูลอื่น

* 

หมวดหมู่:นักแสดงอเมริกัน
หมวดหมู่:บุคคลจากลอสแอนเจลิส
หมวดหมู่:ชาวอเมริกันเชื้อสายฮังการี
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอต-ไอริช
หมวดหมู่:ชาวอเมริกันเชื้อสายสโลวัก
หมวดหมู่:ชาวอเมริกันเชื้อสายยิว
หมวดหมู่:นักแสดงสมทบหญิงยอดเยี่ยม รางวัลออสการ์
เรอเน กอตี

**เรอเน ฌูล กุสตาฟว์ กอตี** (, 20 มีนาคม พ.ศ. 2425 - 22 พฤศจิกายน พ.ศ. 2505) อดีตประธานาธิบดีแห่งสาธารณรัฐฝรั่งเศส ดำรงตำแหน่งในระหว่างปี พ.ศ. 2497 ถึงปี พ.ศ. 2502

## เครื่องราชอิสริยาภรณ์ไทย

## อ้างอิง

หมวดหมู่:ประธานาธิบดีฝรั่งเศส
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:บุคคลจากเลออาฟวร์
กีฬามหาวิทยาลัยแห่งประเทศไทย ครั้งที่ 35

**[[กีฬามหาวิทยาลัยแห่งประเทศไทย]] ครั้งที่ 35** หรือ **วลัยลักษณ์เกมส์** จัดแข่งขันระหว่างวันที่ 7 - 14 มกราคม พ.ศ. 2551 ณ มหาวิทยาลัยวลัยลักษณ์ จังหวัดนครศรีธรรมราช โดยมีมหาวิทยาลัยวลัยลักษณ์เป็นเจ้าภาพจัดการแข่งขัน

## สัญลักษณ์ประจำการแข่งขัน

### ตราสัญลักษณ์
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 35 เป็นรูปคบเพลิง หมายถึง เส้นที่ประสานสอดคล้องเข้าด้วยกัน อย่างอ่อนพริ้วขึ้นสู่เบื้องบนหมายถึงพลังกิจกรรมความร่วมมือ ความสามัคคีและความเจริญรุ่งเรือง

ภายในเปลงเพลิงมีอักษร มวล. ซึ่งเป็นอักษรย่อของมหาวิทยาลัยวลัยลักษณ์ สีแสด - ม่วง หมายถึง โลโก้ เส้นโค้งสีแสด - ม่วงเป็นคลื่นพุ่งสู่เบื้องบนนี้สื่อให้เห็นถึงความเจริญรุ่งเรือง ความมีชื่อเสียงของมหาวิทยาลัยวลัยลักษณ์เป็นสีประจำมหาวิทยาลัยวลัยลักษณ์

เส้นโค้งทั้งสี่สี หมายถึง ตัวแทนมหาวิทยาลัยทั้งสี่ภาคของประเทศไทยที่เข้าร่วมกิจกรรม กีฬาครั้งนี้ และวลัยลักษณ์เกมส์ หมายถึง ชื่อของมหกรรมกีฬาครั้งนี้ที่มหาวิทยาลัยวลัยลักษณ์เป็นเจ้าภาพ โดยใช้สีแดงเป็นสีที่แสดงถึงพลังความเข้มแข็ง อดทน ความสนุกสนานตื่นเต้นและมีน้ำใจเป็นนักกีฬา

### สัตว์นำโชค
นกฮัง นกกะฮัง หรือนกฆอฮัง ซึ่งในอดีตสามารถพบเห็นได้ในเขตมหาวิทยาลัยวลัยลักษณ์ซึ่งมีป่าไม้ยางนา มหาวิทยาลัยวลัยลักษณ์ได้เลือกนกกะฮังเป็นสัตว์นำโชค เนื่องจากนกชนิดนี้อยู่อาศัยร่วมกันเป็นครอบครัวที่อบอุ่น และเป็นสังคมที่สามัคคีกลมเกลียว

## สรุปเหรียญการแข่งขัน
สรุปเหรียญการแข่งขัน 10 อันดับแรก

หมวดหมู่:กีฬามหาวิทยาลัยแห่งประเทศไทย
หมวดหมู่:มหาวิทยาลัยวลัยลักษณ์
หมวดหมู่:การแข่งขันกีฬาในจังหวัดนครศรีธรรมราช
ถนนสรรพาวุธ

**ถนนสรรพาวุธ** () ซึ่งบางส่วนมีฐานะเป็น **ทางหลวงแผ่นดินหมายเลข 3102 สายบางนา–สรรพาวุธ** เป็นถนนสายสั้น ๆ ที่เป็นเส้นแบ่งการปกครองระหว่างแขวงบางนาเหนือกับแขวงบางนาใต้ ในพื้นที่เขตบางนา กรุงเทพมหานคร มีระยะทาง 2 กิโลเมตรเศษ เริ่มต้นจากถนนสุขุมวิทบริเวณทางแยกบางนา โดยมีแนวสายทางต่อเนื่องจากถนนเทพรัตน (บางนา-ตราด) ไปทางทิศตะวันตก ตัดกับถนนทางรถไฟสายเก่าปากน้ำที่ทางแยกสรรพาวุธ และไปสิ้นสุดที่แม่น้ำเจ้าพระยาบริเวณท่าเรือบางนา ใกล้กับวัดบางนานอก

ลักษณะเป็นถนนขนาด 6 ช่องจราจรตลอดเส้นทาง โดยช่วง 70 เมตรแรกจากทางแยกบางนาเป็นเขตควบคุมของหมวดการทางบางนาที่ 1 แขวงการทางสมุทรปราการ (หน่วยงานของกรมทางหลวง) ส่วนระยะทางที่เหลือเป็นเขตควบคุมของสำนักการโยธา กรุงเทพมหานคร

3102
4-3102
หมวดหมู่:ถนนในกรุงเทพมหานคร
หมวดหมู่:ถนนในเขตบางนา
บรีฌิต บาร์โด

**บรีฌิต อาน-มารี บาร์โด** (, ; 28&nbsp;กันยายน ค.ศ. 1934&nbsp;– 28&nbsp;ธันวาคม ค.ศ. 2025) มักเรียกด้วยอักษรต้นของเธอว่า **เบ.เบ.** เป็นนักแสดงหญิง นักร้อง นางแบบ และนักเคลื่อนไหวเพื่อสิทธิสัตว์ชาวฝรั่งเศส เธอเป็นหนึ่งในสัญลักษณ์การปฏิวัติทางเพศที่เป็นที่รู้จักกันมากที่สุด และได้รับชื่อเสียงระดับนานาชาติจากการรับบทตัวละครที่เกี่ยวข้องกับวิถีชีวิตแบบเฮโดนิซึม แม้ว่าเธอจะถอนตัวจากวงการบันเทิงใน ค.ศ. 1973 แต่เธอยังคงเป็นไอคอนสำคัญในวัฒนธรรมป๊อป เธอปรากฏในภาพยนตร์ 47 เรื่อง แสดงในมิวสิคัลหลายเรือง และบันทึกเพลงมากกว่า 60 เพลง เธอได้รับเครื่องอิสริยาภรณ์เลฌียงดอเนอร์ใน ค.ศ. 1985

หลังเกษียณจากการแสดงใน ค.ศ. 1973 บาร์โดกลายเป็นนักเคลื่อนไหวเพื่อสิทธิสัตว์และก่อตั้งมูลนิธิบรีฌิต บาร์โด เธอเป็นที่รู้จักจากบุคลิกที่แข็งแกร่ง ความตรงไปตรงมา สุนทรพจน์เกี่ยวกับสวัสดิภาพสัตว์ และการสนับสนุนมุมมองฝ่ายขวาจัดมาอย่างยาวนาน เธอถูกปรับสองครั้งในข้อหาดูหมิ่นสาธารณะ และห้าครั้งในข้อหายุยงให้เกิดความเกลียดชังทางเชื้อชาติ จากการวิพากษ์วิจารณ์ชาวมุสลิมในประเทศฝรั่งเศสและเรียกชาวเกาะเรอูว์นียงว่า "คนป่าเถื่อน" เธอตอบว่า: "ฉันไม่เคยตั้งใจที่จะทำร้ายใคร มันไม่ใช่ลักษณะนิสัยของฉัน [...] ในหมู่ชาวมุสลิม ฉันคิดว่ามีบางคนที่ดีมากและบางคนก็เป็นพวกอันธพาล เหมือนกับทุกที่" บาร์โดอยู่ในทำเนียบผู้ได้รับรางวัลโกลบอลไฟฟ์ฮันเดรดโรลออฟออเนอร์ของโครงการสิ่งแวดล้อมแห่งสหประชาชาติ นอกจากนี้เธอยังได้รับรางวัลและเกียรติยศอื่นอีกมากมายจากทั้งองค์การยูเนสโกและมวลชนเพื่อการปฏิบัติต่อสัตว์อย่างมีจริยธรรม (เพตา)

## อ้างอิง

### ข้อมูลอื่น

* 
* 
* 
* 
* 
* 
* 
* 
* 

## อ่านเพิ่ม
* 
* 

## แหล่งข้อมูลอื่น

* 
*  

* 
* 
* 
* 
* บรีฌิต บาร์โด ที่รอตเทนโทเมโทส์

หมวดหมู่:นักแสดงฝรั่งเศส
หมวดหมู่:นักร้องฝรั่งเศส
หมวดหมู่:บุคคลที่เกิดในปี พ.ศ. 2477
หมวดหมู่:ศิลปินสังกัดเอ็มจีเอ็มเรเคิดส์
หมวดหมู่:บุคคลจากปารีส
หมวดหมู่:ผู้รอดชีวิตจากมะเร็งเต้านม
หมวดหมู่:ความรู้สึกต่อต้านเกาหลี
ซารา แบร์นาร์ต

thumb|200px|ซารา แบร์นาร์ต
**ซารา แบร์นาร์ต** (; 23 ตุลาคม พ.ศ. 2387 - 26 มีนาคม พ.ศ. 2466) นักแสดงชาวฝรั่งเศส ได้รับฉายาว่า "นักแสดงหญิงที่มีชื่อเสียงที่สุดในประวัติศาสตร์โลก" ("The most famous actress in the history of the world")  แบร์นาร์ตมีชื่อเสียงจากการแสดงละครเวทีในยุโรปในช่วง คริสต์ทศวรรษ 1870

## อ้างอิง

## แหล่งข้อมูลอื่น
* The Sarah Bernhardt Pages
* Sarah Bernhardt cylinder recordings

หมวดหมู่:บุคคลที่เกิดในปี พ.ศ. 2387
หมวดหมู่:นักแสดงฝรั่งเศส
หมวดหมู่:บุคคลจากปารีส
หมวดหมู่:นักแสดงละครเวทีหญิงชาวฝรั่งเศส
หมวดหมู่:บาทบริจาริกาในราชสำนักอังกฤษ
อุทยานแห่งชาติเขาสิบห้าชั้น

**อุทยานแห่งชาติเขาสิบห้าชั้น** ครอบคลุมพื้นที่ป่าขุนซ่อง ป่าจันตาแป๊ะ และป่าเขาวังแจงในท้องที่ตำบลขุนซ่อง อำเภอแก่งหางแมว จังหวัดจันทบุรี

## ลักษณะภูมิประเทศ
สภาพภูมิประเทศของป่าขุนซ่องนี้ ส่วนใหญ่จะเป็นที่ราบลูกคลื่นลอนลาด ซึ่งจัดเป็นที่ราบต่ำที่กว้างใหญ่ มีพื้นที่เป็นภูเขาสูงติดต่อกันเป็นเทือกยาวลงมาจากเหนือจดใต้ ทางด้านตะวันออกเป็นแนวขนานขยายถึงเขตรักษาพันธุ์สัตว์ป่าเขาสอยดาว มียอดเขาสูงสุด คือ ยอดเขาสิบห้าชั้น มีความสูง 802 เมตรจากระดับน้ำทะเลปานกลาง ในตอนกลางของพื้นที่จะมีภูเขาลูกต่ำๆ คือ เขาสะท้อน ทางตอนใต้ของพื้นที่มีเขาสะบ้า ด้านทิศเหนือติดต่อเข้าไปเป็นผืนป่าเดียวกันกับเขตรักษาพันธุ์สัตว์ป่าเขาอ่างฤๅไน ตลอดผืนป่าแห่งนี้จะมีลำคลองหลายสาย คลองที่เป็นเสมือนเส้นเลือดใหญ่ คือ คลองโตนด จัดเป็นคลองที่กว้างและลึก มีความยาวเกือบตลอดพื้นที่จากด้านทิศเหนือไหลมาออกทางด้านทิศตะวันตก มีน้ำไหลปริมาณมาก ทางด้านทิศเหนือจะมีคลองทราย นอกจากนั้นยังมีลำคลองอื่นๆ ที่เป็นลำน้ำที่มาจากคลองโตนด ได้แก่ คลองดินสอ คลองไทร คลองคต คลองอีเกก คลองน้ำเป็น คลองสะบ้า คลองยาง เป็นต้น 
## ลักษณะภูมิอากาศ
ลักษณะภูมิอากาศโดยทั่วไปได้รับอิทธิพลจากลมมรสุมตะวันออกเฉียงเหนือและลมมรสุมตะวันตกเฉียงใต้ ที่พัดปกคลุมประเทศไทย จึงทำให้มีลักษณะของฤดูกาลที่เด่นชัดทั้งสามฤดู คือ 
*ฤดูหนาว เริ่มตั้งแต่กลางเดือนตุลาคม - เดือนกุมภาพันธ์ เป็นฤดูกาลของลมมรสุมตะวันออกเฉียงเหนือ มีอากาศหนาวเย็นและแห้งแล้ง เดือนที่มีอากาศหนาวเย็นมากที่สุดคือเดือนมกราคม 
*ฤดูร้อน เริ่มตั้งแต่เดือนกุมภาพันธ์ - กลางเดือนพฤษภาคม และเดือนเมษายนเป็นเดือนที่มีอากาศร้อนอบอ้าวที่สุดในรอบปี 
*ฤดูฝน เริ่มตั้งแต่กลางเดือนพฤษภาคม - กลางเดือนกลางเดือนตุลาคม เป็นระยะที่มีมรสุดตะวันตกเฉียงใต้พัดเข้าสู่ประเทศไทย อากาศจะชุ่มชื้นและมีฝนตกชุกตลอดฤดูฝน มีปริมาณฝนตกเฉลี่ยตลอดปีประมาณ 3,059 มิลลิเมตร เดือนที่มีฝนตกชุกมากที่สุดคือ เดือนกันยายน 
อุณหภูมิเฉลี่ยตลอดทั้งปีประมาณ 28 องศาเซลเซียส อุณหภูมิต่ำสุดเฉลี่ย 21 องศาเซลเซียส

## ทรัพยากรป่าไม้
สภาพป่าของป่าสงวนแห่งชาติขุนซ่อง เป็นป่าที่เคยผ่านการสัมปทานทำไม้มาแล้ว ซึ่งจากการสำรวจพบชนิดป่าทั้งหมด 3 ชนิด ได้แก่

1. ป่าดิบชื้น พบบริเวณที่ลุ่มหุบเขาและเชิงเขา เป็นป่าที่มีความสำคัญทางด้านเศรษฐกิจและนิเวศวิทยา เนื่องจากมีพรรณไม้ที่เป็นพืชเศรษฐกิจหลายชนิด พืชพื้นล่างได้แก่ ระกำ หวายสกุลต่างๆ และเร่ว

2. ป่าดิบแล้ง ในพื้นที่จะมีป่าดิบแล้งปริมาณน้อยกว่าป่าดิบชื้น พบบริเวณเชิงเขา โครงสร้างของสังคมพืช แบ่งได้เป็น 4 ชั้นคือ ไม้ชั้นบน ไม้ชั้นกลาง ไม้ชั้นล่าง และไม้พื้นล่าง

3. ป่าเต็งรัง เป็นสังคมพืชที่พบน้อยมาก พันธุ์ไม้เด่น ได้แก่ กราด กระโดน ส้าน เต็ง พะยอม รัง และแสลงใจ เป็นต้น พืชพื้นล่าง ได้แก่ หญ้าคา กระเจียว หญ้าคมบาง และหญ้าขจรจบ

## ทรัพยากรสัตว์ป่า
สัตว์ป่าที่สำคัญในบริเวณนี้ส่วนใหญ่เป็นจำพวกสัตว์เลี้ยงลูกด้วยน้ำนม ได้แก่ ช้าง กวางป่า เก้ง วัวแดง กระทิง เสือ หมี และสัตว์จำพวกนก ได้แก่ นกเงือก นกขุนทอง นกกระสาคอขาว ไก่ฟ้าพญาลอ และไก่ฟ้าหลังขาว เป็นต้น

## จุดเด่นน่าสนใจ
* น้ำตกเขาสิบห้าชั้น
* น้ำตกคลองสะบ้า
* เนินประดู่

## อ้างอิง

## แหล่งข้อมูลอื่น
* เว็บไซต์อุทยานแห่งชาติของกรมอุทยาน

เขาสิบห้าชั้น
หมวดหมู่:อำเภอแก่งหางแมว
มาริค อิซตาร์

ในการแข่ง Battle City เขาคิดว่าฟาโรห์เป็นคนสังหารพ่อของเขาเขาเลยคิดจะล้างแค้น ด้วยการชิงการ์ดเทพแล้วดวลกับฟาโรห์และเผลอปลุกอีกดวงจิตที่เกิดจากความ เคียดแค้น ผู้ครอบครองคาทาพันปี หนึ่งในไอเทมพันปี

" ในขณะที่ฉันกลัวความมืดสุดๆเลยเจ้าคงรู้ แต่จิตใจฉันอีกดวงนั้นกลับโปรดปรานความมืดสุดๆเช่นเดียวกัน "

### ลักษณะนิสัย
เขาเป็นคนเห็นแก่ตัว มีจิตใจที่อ่อนแอและเย่อหยิ่งในศักด์ศรีของตน ทำทุกวิถีทางเพื่อให้ได้ในสิ่งที่ใจต้องการ โดยไม่สนความยุติธรรมหรือความเดือดร้อนยากลำบากของผู้อื่น ในใจของมาริคมีแต่ความเคียดแค้นต่อฟาโรห์

### การออกแบบ

* **ทรงผม** ผมสีขาวทอง แต่ในช่วงเวลากลางคืนจะเห็นเป็นสีขาวเทา ทรงผมเปิดหน้าผาก

* **ชุดการแต่งกาย** ชุดปกติของเขาใน Battle City ใส่เสื้อคลุมสีม่วงยาวมีห่วงทองอยู่ด้านหน้า สวมต่างหูทอง ทอง3ห่วงที่คอ กำไลที่แขนข้างละ5อัน และกำไลที่ต้นแขนข้างละอัน 

## ประวัติ
มาริค เป็นผู้นำสูงสุดและเป็นผู้ก่อตั้งแรฮันเตอร์หรือกูลส์ มีพี่สาวชื่อ **[[อิชิซุ อิชตาร์|อิชิซุ อิชตาลล์]]** เขาเป็นทายาทของชนเผ่าในสุสานฟาโรห์ โดยเขามีร่างชั่วร้ายที่แท้จริงคือ**[[มาริค (ร่างมืด)|ยามิ มาริค]]**แอบแฝงอยู่ ซึ่งถูกริชิโด้ปิดผนึกร่างนั้นเอาไว้ และได้ปรากฏร่างที่แท้จริงใน Bettle City ตอนที่ริชิโด้ได้รับบาดเจ็บจากการอัญเชิญมังกรปีกเทพราที่เป็นของปลอม

## ความแค้นของมาริค
ตั้งแต่เด็ก มาริค ต้องการที่จะออกไปสู่โลกภายนอกแม้ว่าจะมีกฎของตระกูลที่ห้ามทำเช่นนั้นก็ตาม ถึงอย่างงั้นเขาก็จงใจแอบหนีออกไปเพื่อตอบสนองความต้องการของตัวเขาเอง เขารักและเอ็นดูพี่สาวของเขา **[[อิชิซุ อิชตาลล์]]** มากและยังถือว่า ริชิโด้ เป็นพี่ชายแท้ๆของเขาแม้จะไม่ได้มีความเกี่ยวข้องกันทางสายเลือดเลย มาริคนั้นโกรธฟาโรห์มากเพราะถูกบังคับโดยพ่อของเขาในการทำพิธีกรรมเพื่อปกป้องมาริคและครอบครัวจากภัยอันตราย โดยพิธีกรรมการแกะสลักบนตัวของมาริค เขาเจ็บปวดและทำให้เกิดเป็นแผลฝังลึกในใจของเขา หลังจากเสร็จพิธีเหมือนกับว่าอิสระเสรีภาพในตัวของเขานั้นขาดหายไป

ด้วยความเคียดแค้นที่มีต่อฟาโรห์ ทำให้เขามี2บุคลิกนั่นคือจิตวิญญาณที่ชั่วร้ายยามิ มาริคเพื่อขจัดความเจ็บปวดในใจของเขา หลายปีต่อมา ริชิโด้ยอมให้ถูกพ่อของมาริคทารุณกรรมเพื่อถ่วงเวลาให้ มาริคกับอชิซุได้หลบหนีออกไปข้างนอกได้ แต่ในขณะกำลังหลบหนีมาริคได้หมดสติไป และจิตวิญญาณชั่วร้ายก็ได้เข้าร่างและสังหารพ่อของเขา เมื่อมาริคตื่นขึ้นความทรงจำการฆาตกรรมของบิดาของเขาได้วนเวียนอยู่ในหัว  ทันทีหลังจากนั้นเขาเห็นว่าผู้จงรักภักดีต่อฟาโรห์**[[ชาดีห์]]**มาเตือนเขาเกี่ยวกับเส้นทางแห่งความมืดที่เขาจะได้รับหลังจากนี้ ทันใดนั้นมาริคจึงคิดว่า**[[ชาดีห์]]**นั่นแหละที่ฆ่าพ่อของเขา เรื่องราวจึงนำไปสู่การทรยศและแก้แค้นฟาโรห์ของมาริค

## มอสเตอร์ที่เป็นสัญลักษณ์

* มังกรปีกเทพรา( ปัจจุบันเป็นของอาเทม)
* สไลม์คืนชีพ

หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ตัวละครมนุษย์เคลื่อนไหว
หมวดหมู่:ตัวละครชาวอียิปต์
หมวดหมู่:ตัวละครที่เป็นนักสะกดจิตและผู้ปลูกฝัง
หมวดหมู่:ตัวละครที่เป็นนักทรมาน
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
หมวดหมู่:ตัวละครในบันเทิงคดีที่มีความสามารถเกี่ยวกับการควบคุมจิตใจหรือร่างกาย
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครในบันเทิงคดีที่เป็นโรคหลายบุคลิก
พระเศวตสุรคชาธารฯ

**พระเศวตสุรคชาธารฯ** หรือ **คุณพระเศวตฯ เล็ก** เป็นช้างพลาย
เผือก เกิดในป่าตำบลกาลอ อำเภอรามัน จังหวัดยะลา พระบาทสมเด็จพระปรมินทรภูมิพลอดุลยเดชเสด็จราชดำเนินทรงประกอบพิธีสมโภชขึ้นระวาง ที่จังหวัดยะลา เมื่อวันที่ 11 มีนาคม พ.ศ. 2511 พระราชทานนามว่า 

หม่อมราชวงศ์คึกฤทธิ์ ปราโมช บันทึกว่า คุณพระเศวตเล็ก ถูกพบโดยนายเจ๊ะเฮง หะระตี กำนันตำบลการอ โดยโขลงช้างเดินทางเข้ามาใกล้หมู่บ้านในเวลากลางคืน พอตอนเช้าก็พบเห็นลูกช้างพลัดฝูงอยู่ใต้ถุนบ้าน สันนิษฐานว่าแม่ช้างจะรู้ว่าลูกช้างตัวนี้เป็นช้างสำคัญ และนำมาส่งที่หมู่บ้าน เพื่อเข้ามาสู่พระบารมี ตั้งแต่ยังไม่หย่านม   เมื่อนายเจ๊ะเฮงได้เลี้ยงดูลูกช้างนั้นไว้ วันหนึ่งมีสุนัขตัวเมียป่วยหนักใกล้ตาย ได้กระเสือกกระสนมาบริเวณที่คุณพระเศวตเล็กกำลังอาบน้ำอยู่ ได้กินน้ำที่ใช้อาบตัวคุณพระอาการป่วยก็หายไป คงเหลือเพียงอาการปากเบี้ยว และกลายเป็นสุนัขที่คอยคลอเคลียติดตามคุณพระเศวตเล็กตลอดมา ได้ชื่อว่า "เบี้ยว"

ทางสำนักพระราชวัง โดยพระราชวังเมือง (ปุ้ย คชาชีวะ) เจ้ากรมช้างต้นได้ตรวจสอบ พบว่าลูกช้างนั้นมีมงคลลักษณะถูกต้องตามคชลักษณศาสตร์ อยู่ในพรหมพงศ์ ตระกูลช้าง 10 หมู่ ชื่อ “ดามพหัตถี”  พระเศวตสุรคชาธารนับเป็นช้างต้นช้างที่สามในรัชกาลที่ 9  พ.ต.อ.ศิริ คชหิรัญ ผู้ว่าราชการจังหวัดยะลา ได้น้อมเกล้าน้อมกระหม่อมถวาย เมื่อวันที่ 9 มีนาคม พ.ศ. 2511  หลังจากพิธีสมโภชขึ้นระวาง  และย้ายไปยืนโรงที่โรงช้างต้น พระราชวังดุสิต นางเบี้ยวก็ได้ติดตามมาด้วย และออกลูกหลานติดตามคุณพระเศวตเล็ก อยู่ภายในพระราชวังดุสิต อีกหลายสิบตัว 

พระเศวตสุรคชาธาร เคยเป็นพระสหายในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อยังทรงพระเยาว์ ได้ตามเสด็จราชดำเนินแปรพระราชฐานไปยังวังไกลกังวล อำเภอหัวหิน จังหวัดประจวบคีรีขันธ์อยู่เสมอ   

พระเศวตสุรคชาธาร ได้ล้มลง ณ โรงช้างต้นเมื่อ พ.ศ. 2520 

## อ้างอิง

## แหล่งข้อมูลอื่น
* การเสด็จพระราชดำเนินจังหวัดยะลา พ.ศ. 2511 

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2511
หมวดหมู่:พ.ศ. 2520
หมวดหมู่:จังหวัดยะลา
พี่น้องมากซ์

thumbnail|300px|โกรโช, กัมโม, มินนี่ (แม่), เซปโป, เฟรนชี (พ่อ), ชิโค และฮาร์โป
**พี่น้องมารซ์** (อังกฤษ: *Marx Brothers*) เป็นกลุ่มนักแสดงตลกชาวอเมริกันที่ประกอบด้วย ชิโค มาร์, ฮาร์โป มาร์, โกรโช มาร์, กัมโม มาร์ และเซปโป มาร์

## แหล่งข้อมูลอื่น
* 
* www.marx-brothers.org
* Marxology
* The Marx Brothers Museum
* Marx Brothers Night at the Opera Treasury 
* Marx Brothers Forum 
* Marx Brothers tribute page
* Review of Cocoanuts 

หมวดหมู่:นักแสดงอเมริกัน
หมวดหมู่:บุคคลจากนครนิวยอร์ก